Íslenska kvennalandsliðið í handbolta mætir Serbíu í undankeppni EM á morgun. Ísland getur með sigri í leiknum tryggt sér sæti í lokakeppni Evrópumótsins sem haldið verður í nóvember.
Þetta er lokaleikur liðanna í riðlinum. Eins og stendur eru Svíar efstir og hafa tryggt sér sæti á EM. Serbar eru með sex stig í öðru sæti og Ísland í því þriðja með fjögur stig. Leikurinn á morgun er því hreinn úrslitaleikur um hvort liðið kemst á EM en Ísland vann fyrri leik liðanna síðasta haust 23-21.
Hvernig er að gíra sig í þennan mikilvæga leik
Sagði Unnur Ómarsdóttir. Þorkell Gunnar Sigurbjörnsson talaði við hana. Íslenska kvennalandsliðið í handbolta hefur ekki komist á stórmót í tíu ár og það er því orðinn langþráður draumur.
Leikur Íslands og Serbíu er á morgun klukkan fjögur og verður sendur út í beinni á RÚV. Upphitun hefst í EM-stofunni klukkan tuttugu mínútur fyrir fjögur.

Íslenska kvennalandsliðið í handbolta mætir Serbíu í undankeppni EM á morgun, og getur með sigri tryggt sér sæti á sínu fyrsta stórmóti í tíu ár.